«Հանրային ծառայության մասին» ՀՀ օրենքում, առհասարակ, չկա սահմանում, թե ինչ է գործուղումը: Այն հազիվ սահմանում է, թե ինչ է հանրային ծառայությունը, եւ մասնավորապես ամրագրում, որ դիվանագիտական ծառայությունը հանրային ծառայություն է: Դրանից հետո «Դիվանագիտական ծառայության մասին» ՀՀ օրենքում սահմանված է, թե որոնք են ՀՀ դիվանագիտական ծառայության մարմինները (հոդված 5), ինչպես է կատարվում դիվանագետի տեղափոխումը ՀՀ ԱԳՆ աշխատակազմից օտարերկրյա պետությունում գործող դիվանագիտական մարմին (հոդված 32), ինչպես է վարձատրվում «օտարերկրյա պետությունում գործող դիվանագիտական ծառայության մարմնում ծառայող դիվանագետը» (հոդված 46 ), ինչ իրավունքներ ունի օտարերկրյա պետություն ծառայության մեկնած դիվանագետի ամուսինը (հոդված 47) եւ այլն: